NGREREH TAMBA, NEMU BAYA
- Title (Other local language)
- Photograph by
- Reference for photograph
- Author(s)
- Subject(s)
- covid-19
- Reference
- Related Places
- Event
- Related scholarly work
- Reference
- Competition
- opini
Description
In English
In Balinese
Sane mangkin ritatkala pandemi covid-19 puniki, sang angawerat sampun nyayagayang vaksin anggen mencegah penularan virus covid. Bilih-bilih ring kawentenan PPKM mangkin, silih tunggil syarat makarya malancaran inggih punika madue surat bukti vaksinasi. Ring Bali vaksinasi sampun ngawit saking bulan Januari ngantos mangkin. Bapak Koster melaporkan sareng bapak wakil presiden K.H. Ma ruf Amin indik vaksinasi ring Bali sampun ngemolihang angka sane becik inggih punika 101, 70 antuk vaksin tahap kapertama. Jumlah niki kahitung saking anak alit mayusa 12-17 taler krama luar Bali sane wenten ring Bali. Asapunika taler data 27 antuk vaksin tahap kaping kalih. Bapak Koster taler ngicenin paweweh inggih punika krama ring Bali antusias pisan nyarengin vaksin. Vaksinasi ring Bali prasida gelis kasobyahang duaning berbasis Banjar lan Komunitas konverensi video 29 Juli 2021
Akeh krama Baline sane antusias nyarengin vaksin duaning rasa panik, punika ngawinang kramane gelis-gelis ngrereh vaksin covid. Manut ring napi sane kalaporang olih bapak Koster, iriki ring Bali genah vaksinasinyane kasobyahang ring rumah sakit ngantos desa-desa. Kawentenane puniki taler ngawinang efek negative inggih punika kawentenan kerumunan ritatkala ngrereh vaksin. Masyarakat wenten sane keni covid sangkaning ngantre mevaksin. Napi sane ngawinang sakadi asapunika? Duaning kirangnyane pengawasan sane ketat saking pihak keamanan, kirang genah sane linggah, sistem vaksinasi sane kaon lan nenten terorganisir. Tongos pelayanan vaksinasi ring wantilan DPRD Provinsi Bali lan Gedung Nari Graha Denpasar ngantos polih tutup sementara duaning kerumunan punika. Yadiastun sane mangkin ring genah punika sampun kalaksanayang pendaftaran vaksinasi online, sakewanten kantun akeh genah vaksinasi ring desa banjar sane ngawinang kerumunan. Napike nika sane kawastanin ngamargiang protokol kesehatan menjaga jarak?
Sepatutnyane kawentenan vaksinasi puniki patut tegas miwah terawasi. Mangda nenten wantah ngamargiang PPKM, sakewanten ring genah mavaksin iraga keni pinyungkan covid. Manut ring pamineh titiange, ngiring iraga sareng sami mangda sadar ngamargiang protokol kesehatan. Asapunika taler saking pemerintah mangda urati malih ring kegiatan vaksinasi puniki. Yadiastun pangenahne sepele, sakewanten dampaknyane gede. Yening dados pangaptin titiange ring sabilang genah vaksinasi mangda kamargiang sistem pembagian antrian, jam, hari utawi pembagian jadwal sane becik mangda nenten ngawinang kerumunan. Napike iraga kayun, ngrereh tamba sakewanten payune nepukin baya covid ? pastika nenten.
In Indonesian
Banyak masyarakat yang merasa panic karena covid, oleh karena itu banyak masyarakat tergesa-gesa agar mendapatkan vaksinasi ini. Tempat vaksin dilaksanakan di berbagai daerah secara tidak menentu, tergantung dari desa masing-masing. Hal ini malah menjadi (pisau bermata dua) efek negative dari kegiatan vaksinasi. Kerumunan masyarakat terjadi saat vaksin. Faktornya adalah masyarakat yang terburu-buru mencari vaksin, tempat yang terlalu sempit untuk melakukan vaksin, sistem vaksinasi yang buruk dan tidak terorganisir. Diberitakan bahwa masyarakat malah terkena covid 19 saat akan mencari vaksin. Tempat pelayanan vaksinasi di wantilan DPRD Provinsi Bali dan Gedung Nari Graha Denpasar bahkan sempat ditutup karena terjadi kerumunan. Walaupun kini telah digunakan sistem online untuk mendaftar, namun masih banyak tempat vaksinasi di desa yang menimbulkan kerumunan.Seharusnya kegiatan vaksinasi ini lebih tegas dan diawasi. Kenapa hanya melakukan PPKM, tetapi kita di tempat vaksin malah terkena covid. Harapan saya agar kita sebagai masyarakat bisa menjaga diri dan orang lain dengan menjalankan protokol kesehatan. Begitu juga pemerintah atau pengurus desa harus lebih memperhatikan tempat untuk vaksinasi. Sistem atau cara mengatur dan membagi kedatangan masyarakat agar tidak menimbulkan kerumunan. Kalau bisa di semua tempat agar menetapkan sistem antrian nomor agar lebih efisien dan aman. Terkadang ada penjaga (pecalang) tetapi saat vaksin malah dibiarkan ada kerumunan. Apakah kita mau niatnya mencari vaksin tetapi ujungnya malah terkena covid? Tentu tidak.